24.09.2024. Nr. BIS-BV-5.66-2024-16

**PUBLISKĀS APSPRIEŠANAS PĀRSKATS**

**Krastupes ielas pārbūve Ādažos**, Ādažu novadā

Ādažu novada būvvalde (turpmāk – Būvvalde) 24.07.2024. pieņēma lēmumu  (BIS-BV-5.64-2024-25) par  būvniecības ieceres “**Krastupes ielas pārbūve Ādažos** Ādažu nov.” (turpmāk – Būvniecības iecere) publiskas apspriešanas nepieciešamību. 07.08.2024. Būvvalde pieņēma lēmumu (Nr. BIS-BV-5.65-2024-20) par Būvniecības ieceres publiskās apspriešanas uzsākšanu.

Būvniecības ieceres publiskā apspriešana notika no **2024. gada 07. augusta līdz 04. septembrim.**

Būvniecības ieceres prezentācijas sanāksme notika **2024. gada 26.augustā**  **plkst. 18.00,** Ādažu novada pašvaldības ēkā, Vēstures un mākslas galerijā,Gaujas ielā 33 A, Ādažos, Ādažu novadā.

Pamatojoties uz Ministru kabineta 28.10.2014. noteikumu Nr. 671 “Būvniecības ieceres publiskas apspriešanas kārtība” 8. punktā noteikto,  Būvvaldes pieņemtais lēmums attiecībā uz publiskas apspriešanas nepieciešamību un lēmums par publiskas apspriešanas uzsākšanu pēc attiecīgā lēmuma pieņemšanas tika publicēts  pašvaldības tīmekļa vietnē un būvniecības informācijas sistēmā (BIS). Paziņojums par Būvniecības ieceres publisko apspriešanu 28.03.2024. ir publicēts Ādažu novada pašvaldības mājas lapā (www.adazunovads.lv) saite (https://www.adazunovads.lv/lv/jaunums/notikusi-publiskas-apspriesanas-sanaksme-par-krastupes-ielas-parbuves-projektu) un būvniecības informācijas sistēmā (BIS).

Būvniecības ieceres publiskās apspriešanas laikā, ieceres materiāli (skaidrojošs apraksts, būvprojekts minimālā sastāvā, ieceres vizuālais risinājums, t.sk. vides kontekstā, paziņojums par publisko apspriešanu, aptaujas lapas un Būvvaldes lēmums par Būvniecības ieceres publisko apspriešanu) bija pieejami Būvvaldē un Ādažu novada pašvaldības tīmekļa vietnē.

Būvniecības ieceres prezentācijas pasākums notika  **2024. gada 26.augustā**  **plkst. 18.00,** Ādažu novada pašvaldības ēkā, Vēstures un mākslas galerijā,Gaujas ielā 33 A, Ādažos, Ādažu novadā. Pasākuma forma – klātiene, attālināti (portāli Zoom un Youtube).

Prezentācijas pasākumā piedalījās 23 dalībnieks. No tiem – 8 ieceres ierosinātāja un projekta izstrādātāja pārstāvji, 1 Būvvaldes pārstāvji.

**Aptaujas anketas un iesniegumi:**

1. Būvniecības ieceres publiskās apspriešanas laikā nav saņemtas papīra formas aptaujas lapas.
2. Būvniecības ieceres publiskās apspriešanas laikā saņemtas elektroniski aizpildītas 43 aptaujas lapas, Aptaujas lapu pārskats pievienots.

Aptaujas lapās sniegtie ierosinājumi Būvniecības ieceres uzlabošanai, kas Būvniecības ieceres ierosinātājam jāizvērtē projekta laikā:

1. Saglabāt gan zaļās zonas apjomu, gan auto stāvvietu daudzumu Podnieku ciemata teritorijā.
2. Lūgums nodrošināt visu satiksmes dalībnieku maksimāla drošību.
3. Saglabāt pieeju pie Vējupes - gan peldvietas, gan laipas.
4. Paredzēt ātruma ierobežojumus ar guļošajiem policistiem, gājēju pārejām.
5. Projektēt elektroskūteru novietnes tiem īpaši paredzētās vietās.
6. Izbūvēt ietvi platāku ar jaunu, līdzenu segumu (lai bez problēmām nespiežoties var izmainīties 2 cilvēki ar bērnu ratiem vai 2 velosipēdisti). Tāda pati nepieciešama arī Dadzīšu ielas posmā.

Institūciju atzinumi par Būvniecības ieceri nav saņemti.

Pielikumā:

1. Lēmums  (BIS-BV-5.64-2024-25) par  būvniecības ieceres “**Krastupes ielas pārbūve Ādažos**” publiskas apspriešanas nepieciešamību.

2. Lēmums (Nr. BIS-BV-5.65-2024-20) par Būvniecības ieceres publiskās apspriešanas uzsākšanu.

3. Informatīvās planšetes fotofiksācija Krastupes ielā**,** Ādaži, Ādažu novads

4. Pārskats par aptaujas lapās izteikto viedokli (Excel).

5. Būvniecības ieceres publiskās apspriešanas prezentācijas sanāksmes protokols.

Būvvaldes vadītājs A.Grikmanis